Miguel Veloso

Migelis Luišas Pintas Velozas (; g. 1986 m. gegužės 11 d.) – buvęs Portugalijos futbolininkas, atraminis saugas, nors teko žaisti ir gynėjo pozicijoje. Atstovavo Portugalijos nacionalinei rinktinei.

 Karjera 
Kitados rungtyniavo SL Benfica jaunimo komandose. 14 metų, perėjo į Sporting CP, kur žaidė jaunių ir jaunimo ekipose, o 2004 m. sulaukė kvietimo į pagrindinę komandą.

Nuomos pagrindais perleistas Olivais e Moscavide 2005–2006 sezonui. Ekipa pateko į Liga de Honra, o pats grįžo į Sporting. 2006–2007 sezone dėl vietos pagrindinės komandos sudėtyje konkuravo su tokiais futbolininkais, kaip Andersonas Polga, Tonel, Marco Caneira ir Custódio. Nepaisant tokios didelės konkurencijos, Velosas išsikovojo vietą ekipoje. 

Čempionų lygos mače prieš Milano „Internazionale“, išrinktas geriausiu rungtynių žaidėju.

2010 m. vasarą perėjo į Genoa (Italija). 2010 m. rugpjūčio 28 d. debiutavo Serie A rungtynėse prieš Udinese.

2012 m. liepos 4 d. pasirašė ketverių metų trukmės sutartį su Kijevo „Dinamo“.UA-Футбол. Мигел Велозу – игрок „Динамо“!.

2019 m. liepos 20 d. pasirašė vienerių metų sutartį su Hellas Verona FC. 2019 m. rugpjūčio 25 d. debiutavo Serie A rungtynėse prieš Bologna ir išlygino rezultatą (1:1).'Exceptional courage': Cancer-stricken Mihajlovic on bench but Bologna held by Verona

2020 m. birželio 29 d. Velosas pasirašė naują sutartį.Hellas Verona, Miguel Veloso rinnova fino al 2021 2022 m. balandžio mėn. pasirašyta vienerių metų trukmės sutartis.Ufficiale: Hellas, Veloso rinnova fino al 2023

Nuo 2023 m. vasaros atstovavo Pisa SC. 2023 m. rugpjūčio 2 d. prasirašė sutartį Italijos klubu.Miguel Veloso ha firmato per il Pisa! Žaidė Serie B.

 Rinktinės 
Geri pasirodymai Europos U-21 čempionatuose lėmė, kad futbolininkas buvo pakviestas į nacionalinė rinktinę. 

2006 m. rugpjūčio 14 d. pakviestas atstovauti šaliai susitikimui prieš Armėniją, tačiau aikštėje nepasirodė. 

2006 m. spalio 13 d. debiutavo Portugalijos rinktinėje rungtynėse prieš Azerbaidžaną. Portugalai nugalėjo varžovus rezultatu 2-0.Azerbaijan vs. Portugal 2007-10-13 

2008 metais kartu su Portugalijos rinktine pasiekė ketvirtfinalį Europos čempionate, 2010 m. pateko į aštuntfinalį pasaulio čempionate, o 2012 m. pusfinalį Europos čempionate.

 Pasiekimai 

 Klubiniai pasiekimai 
 Portugalijos futbolo taurės laimėtojas: 2007, 2008
 Portugalijos futbolo supertaurės laimėtojas: 2007, 2008
 Portugalijos lygos taurės finalininkas: 2008, 2009

 su Portugalijos rinktine 
 Europos čempionato pusfinalininkas: 2012
 Europos U-17 čempionato laimėtojas: 2003

 Dalyvavimas čempionatuose 

|}

 Išnašos 

 Nuorodos 
 Transfermarkt

Veloso Miguel